Bestyrelsesberetning 2021

Året 2021 har været præget af Covid-19 og de begrænsninger, som der er fulgt med denne.

**Arbejdsdage:**

Det lykkedes os at holde en meget vellykket arbejdsdag d. 5/9-2021, hvor mange beboere deltog. Det er dejligt at se, så mange der gerne vil deltage i at holde vores fællesområder pæne samt at få hilst på sine naboer, nye som gamle. Vi håber selvfølgelig på at kunne afholde flere gode arbejdsdage i 2022 og det ser heldigvis ud til at covid-19 er ved at slippe sit tag i os.

Har man som beboer bemærkninger eller forslag, som kan laves på en arbejdsdag, så send det gerne til bestyrelsen på grundejeren@hotmail.com

**Nye beboere:**

Der har været en del udskiftning af beboere i 2021. Disse beboere ønsker bestyrelsen velkommen til området.

Bestyrelsen arbejder på en ”velkomstfolder” i en opdateret udgave, som vil blive udleveret til nye (som gamle) beboere, når denne er færdig.

**Affald:**

Vore fælles affaldsordning er nu ved at være implementeret fuldt ud, og der meldes ikke om større udfordringer med opsamlingen. Vi har i løbet af året fået tilført ekstra container til pap og flyttet glas- og metalcontaineren.

**Gartner:**

I slutningen af 2020 tiltrådte BS-landskabspleje. De har nu været i gang i lidt over 1 år. Der har været enkelte dage, hvor saltningen ikke har været tilstrækkeligt og dette er meldt til gartner. Vi forventer at samarbejdet fortsætter indtil videre.

**Parkering:**

Bestyrelsen henviser til, at der parkeres hensynsfuldt og passes på hinandens biler. Vi ser desværre flere der efterlader bilen på brandveje natten over eller flere timer i dagtimerne. Dette kan skabe en farlig situation, hvis der skal køres med udrykningskøretøjer. Vi opfordrer til at biler på brandvejene begrænses mest muligt til af- og pålæsning samt opladning af elbiler.

Bestyrelsen har forespurgt Solrød kommune om muligheden for at udvide antallet af P-pladser i vores område. Solrød kommune har svaret, at dette kræver en ændring af lokalplanen for området.

Bestyrelsen arbejder videre for at finde løsninger og priser på ovenstående.

Der er nedsat et elbils-udvalg, som skal se på mulighederne for de af beboerne der anskaffer en elbil.

Dette udvalg vil fremlægge deres arbejde på den kommende generalforsamling.

**Lamper**

Vores nye LED lamper blev opsat sidst på året. Bestyrelsen har meldt 2 lamper, som skal justeres.

Natdæmpningen, som gør at vi har lys hele natten, skulle gerne være trådt i kraft nu.

Mvh

Afd. Bestyrelsen

Ørnesædet afd. II rækkehusene